אמנדה סקומאנו

ביוגרפיה

אמנדה נולדה וגדלה במשפחה איטלקית-אמריקאית במחוז וסטצ'סטר, ניו יורק והיא הצעירה ביותר מבין כל ארבעת הילדים. היא למדה בתיכון ששם השתתפה בריקוד. לאחר מכן היא הפכה לבוגרת אוניברסיטה כקלינאית תקשורת.

קריירת דוגמנות

אמנדה השתתפה בתחרות פיתוח הגוף הראשונה שלה בשנת 2013 וקטפה את המקום הראשון. היא גם הוכתרה כמלכת היופי העולמית בפיתוח גוף בביקיני.

Tough Enough‏ (2015)

אמנדה לקחה חלק בעונה השישית של התוכנית Tough Enough, שהיא בעצם תוכנית של ה-WWE, שהחלה להיות משודרת ביוני 2015. היא הייתה בסכנת הדחה, אך שמרה על עצמה בתוכנית הודות לשופט המיז. היא הגיעה עד לגמר שבו היא הגדירה את שם הבמה שלה בתור מנדי רוז ואף התחרתה נגד אלישה פוקס, שלה היא הפסידה מה שהציב אותה במקום השני בתוכנית.

NXT‏ (2017-2015)

לאחר סיום העונה של Tough Enough, התגלה שרוז חתמה על חוזה לחמש שנים עם הארגון. רוז ערכה את הופעת הבכורה שלה בזירה בתוכנית הפיתוח NXT בסוף ינואר 2016 בקרב 3 על 3 (קרב שלא שודר בטלוויזיה). בחודש אוגוסט רוז ערכה את הופעת הבכורה הטלוויזיונית שלה בזירה שוב בקרב 3 על 3, שאותו היא הפסידה. ב-28 בספטמבר רוז השתתפה בקרב יחידים נגד אמבר מון, קרב שגם אותו הפסידה. קרב זה היה הפעם האחרונה שרוז הופיעה בטלוויזיה.

Absolution והציוות לסוניה דוויל (2017-היום)

ב-20 בנובמבר 2017 בפרק של Raw רוז ערכה את הופעת הבכורה שלה ביחד עם סוניה דוויל ופייג' שחזרה לאחר היעדרות. שלושתן תקפו את סשה בנקס, ביילי ומיקי ג'יימס תוך כדי קרב שהתנהל בין הארבעה ביחד עם אלישה פוקס. במהלך ראיון עם שלוש הבנות מאחורי הקלעים, הן תקפו גם את אלופת הנשים של Raw, אלכסה בליס, מה שהגדיר את דמותה של רוז כדמות הרעה. שבוע לאחר מכן נודע כי שם הקבוצה הוא Absolution (שפירושו בעברית: מחילה) ולפני הקרב שלהן נגד ביילי, מיקי ג'יימס וסשה בנקס, הן תקפו את ביילי וג'יימס מאחורי הקלעים, והקיפו את בנקס בזירה ולאחר מכן הכו אותה. ב-11 בדצמבר רוז ופייג' ניצחו את מיקי ג'יימס וביילי כאשר רוז מצמידה את ג'יימס. מנדי ויתר קבוצתה אישרו ב-1 בינואר 2018 שיהיו חלק מקרב הרויאל ראמבל הנשים הראשון במסגרת האירוע רויאל ראמבל. ב-8 בדצמבר רוז ודוויל הפסידו בקרב זוגות נגד סשה בנקס וביילי כתוצאה מתרגיל ההכנעה של בנקס על רוז. ב-22 בינואר 2018 במסגרת הפרק לכבוד 25 שנים לתוכנית Raw, רוז, דוויל, ניה ג'קס ואלישיה פוקס הפסידו לאסקה, סשה בנקס, ביילי ומיקי ג'יימס בקרב ארבע על ארבע. ב-28 בינואר באירוע הרויאל ראמבל בקרב הראמבל הנשים הראשון בתולדות הארגון נכנסה רוז כמספר הרביעי והודחה על ידי אגדת העבר וחברת היכל התהילה, ליטה. במהלך האירוע נודע שרוז תחליף את אלישיה פוקס (שספגה פציעה) באתגר ה-Mixed Match Challenge, שבו תשתף פעולה ביחד עם גולדאסט. באתגר זה רוז וגולדאסט הפסידו כבר בסיבוב הראשון ב-6 בפברואר לזוג הנשוי, נעומי ואלוף הזוגות של סמאקדאון ג'ימי אוסו. ב-12 בפברואר רוז ודוויל ניצחו בקרב זוגות את אלופת הנשים, אלכסה בליס, ומיקי ג'יימס. ב-19 בפברואר רוז ביחד עם סוניה דוויל ואלופת הנשים, אלכסה בליס, הפסידו בקרב שלוש על שלוש לקבוצה של ביילי, מיקי ג'יימס וסשה בנקס. באירוע "תא ההדחות" שנערך ב-25 בפברואר השתתפה בקרב תא ההדחות הראשון בתולדות מחלקת הנשים, אך הייתה המודחת הראשונה בקרב לאחר שסשה בנקס הייתה אחראית להדחתה. ב-5 במרץ רוז הפסידה לביילי ושניות ספורות לאחר סיום הקרב קבוצת Absolution תקפה את ביילי עד לבואה של סשה בנקס. שבוע לאחר מכן רוז ודוויל ניצחו בקרב זוגות את ביילי וסשה בנקס. ב-26 במרץ קבוצת Absolution הפריעה לקטע שהתנהל בין קורט אנגל ורונדה ראוזי, בכך שהמתאבקת פייג' הציעה לרונדה להיות הצלע הרביעית בקבוצה. עקב סירובה של רונדה, רוז ודוויל תקפו את רונדה, אך האחרונה בלמה את שתיהן ויצאה עם ידה על העליונה. באחד הקרבות המקדימים לאירוע רסלמניה 34, רוז השתתפה בקרב הבאטל רויאל נשים הראשון של רסלמניה, אך הודחה על ידי דקוטה קאי. לילה לאחר מכן בתוכנית Raw רוז ניצחה את סשה בנקס, לאחר הקרב פייג' הודיעה על כך שהיא פורשת מהיאבקות עקב פציעה. ב-16 באפריל רוז הפסידה בהכנעה לנטליה, שעברה באופן רשמי ל-Raw כחלק מתוכנית הסופרסטאר שייק-אפ (שפירושו העברה של מתאבקים בין המותגים Raw וסמאקדאון). לילה לאחר מכן, רוז ודוויל עברו באופן רשמי לתוכנית סמאקדאון. ב-8 במאי רוז ערכה את הבכורה שלה בזירה של התוכנית סמאקדאון בניצחון על בקי לינץ'. ב-15 במאי רוז הייתה מעורבת בקרב משולש אשר קבע את זהות המתאבקת לקרב "כסף בבנק" באירוע כסף בבנק, הקרב כלל בנוסף את בקי לינץ' וסוניה דוויל ובקרב זה לינץ' הכניעה את רוז לניצחון והעפילה לקרב "כסף בבנק", שייערך ב-17 ביוני. ב-29 במאי רוז הפסידה לאסקה. ב-5 ביוני רוז ודוויל הפסידו לאסקה בקרב האנדיקאפ שתיים על אחת. ב-12 ביוני קבוצתה של רוז ביחד עם סוניה דוויל, כרמלה, בילי קיי ופייטון רויס הפסידה לאסקה, בקי לינץ', שארלוט פלייר, לאנה ונעמי. ב-17 ביולי רוז הפסידה לבקי לינץ'. ב-14 באוגוסט, רוז ודוויל הפסידו בקרב זוגות לבקי לינץ' ושארלוט פלייר. ב-25 בספטמבר, רוז ודוויל הפסידו בקרב זוגות לאסקה ונעמי. באירוע אבולושן, שנערך ב-28 באוקטובר, רוז השתתפה בקרב הבאטל רויאל של הנשים, אך הודחה על ידי כרמלה. באירוע סדרת ההישרדות, שנערך ב-18 בנובמבר, רוז לקחה חלק בהפסדה של קבוצת סמאקדאון לקבוצת Raw במסגרת קרב הדחות הנשים המסורתי, כשבקרב זה רוז הודחה על ידי סשה בנקס. יומיים לאחר מכן, רוז ודוויל הפסידו בקרב זוגות לאסקה ונעמי. ב-4 בדצמבר, רוז ודוויל ניצחו בקרב זוגות את אסקה ושארלוט פלייר. ב-17 בדצמבר, רוז והמיז ניצחו בקרב זוגות מעורב את כרמלה ו-R-Truth. במהלך חודש דצמבר, רוז פתחה בפיוד נגד נעמי שמרכזו סבב סביב בעלה של נעמי, המתאבק ג'ימי אוסו. ב-22 בינואר, רוז ונעמי התחרו ביניהן, כשבמפגש זה רוז הצליחה לצאת עם ידה על העליונה. באירוע הרויאל ראמבל, שנערך ב-27 בינואר, רוז התחרתה בקרב הרויאל ראמבל המסורתי, כשנכנסה לקרב כמספר השלישי, הודחה על ידי נעמי אך הספיקה להדיח אותה (לאחר שכבר רוז הודחה מהקרב). ב-5 בפברואר, רוז ודוויל ניצחו בקרב זוגות משולש את כרמלה ונעמי ו-The IIconics (בילי קיי ופייטון רויס). שבוע לאחר מכן, רוז ודוויל התחרו פעם נוספת באותו סוג קרב, אך הפעם תנאי הקרב היה שהזוג המפסיד ייאלץ להיכנס ראשון לקרב תא ההדחות; מאחר שרוז הוצמדה לניצחון על ידי נעמי, הזוג של רוז ודוויל נקבע שייכנס ראשון לקרב תא ההדחות. קרב זה התקיים באירוע תא ההדחות, שנערך ב-17 בפברואר וקבע את אלופות זוגות הנשים הראשונות של ה-WWE, רוז ודוויל, התחילו את הקרב כמספר השני, ואף הספיקו להדיח ביחד עם ביילי וסשה בנקס את טמינה וניה ג'קס; הן נשארו אחרונות בקרב לצד ביילי ובנקס, אך בסופו של דבר הודחו על ידי האחרונות, בשל כניעתה של דוויל למהלך ההכנעה של בנקס. יומיים לאחר מכן בתוכנית סמאקדאון, רוז נענתה לאתגר שהציבה אסקה בפני מתאבקות המותג לקרב שאינו היה על התואר, כשבסופו רוז הצליחה לגבור על אסקה. ב-5 במרץ, רוז ניצחה את נעמי, כשלאחר הקרב הותקפה על ידי אסקה. באירוע פאסטליין, שנערך ב-10 במרץ, רוז התחרתה על אליפות הנשים של סמאקדאון נגד אסקה, אך היא כשלה בניסיונה לזכות בתואר זה. ב-16 באפריל, רוז, דוויל, בילי קיי ופייטון רויס הפסידו בקרב ארבע נגד ארבע לאסקה, ביילי, אמבר מון וקיירי סיין. ב-7 במאי, רוז וסוניה דוויל ניצחו בקרב זוגות את כרמלה ואמבר מון. שבוע לאחר מכן, רוז ודוויל הפסידו בקרב זוגות לאסקה וקיירי סיין. באירוע כסף בבנק, שנערך ב-19 במאי, רוז התחרתה בקרב הכסף בבנק של הנשים, שבסופו ביילי ניצחה. ב-28 במאי, רוז ניצחה את כרמלה. ב-2 ביולי, רוז הפסידה לאמבר מון. ב-16 ביולי, רוז ודוויל הפסידו בקרב זוגות לביילי ואמבר מון. ב-5 באוגוסט בתוכנית Raw, רוז ודוויל כשלו בניסיונן לזכות בחגורות אליפות זוגות הנשים של ה-WWE לאחר שהפסידו בקרב הדחות זוגות מרובע. קרב זה כלל את האלופות לשעבר, בילי קיי ופייטון רויס, אלכסה בליס וניקי קרוס, והקבוקי ווריורס (אסקה וקיירי סיין), שבסופו בליס וקרוס ניצחו וזכו בתואר. ב-19 באוגוסט בתוכנית Raw, רוז וסוניה דוויל הפסידו בקרב זוגות לאלכסה בליס וניקי קרוס בקרב שאינו היה חגורות אליפות הזוגות של האחרונות. ב-3 בספטמבר בתוכנית סמאקדאון, רוז וסוניה דוויל ניצחו את אלכסה בליס וניקי קרוס בקרב שאינו היה על חגורות האליפות. שבוע לאחר מכן, רוז הפסידה בקרב יחידים לניקי קרוס. באירוע התנגשות של אלופים, שנערך ב-15 בספטמבר, רוז וסוניה דוויל כשלו בניסיונן לזכות בחגורות אליפות זוגות הנשים של ה-WWE לאחר שהפסידו לאלכסה בליס וניקי קרוס. ב-24 בספטמבר, רוז וסוניה דוויל נוצחו בקרב זוגות על ידי הקבוקי ווריורס. ב-18 באוקטובר בתוכנית סמאקדאון, רוז התחרתה בקרב משושה נגד כרמלה, דנה ברוק, לייסי אוואנס, ניקי קרוס וסוניה דוויל אשר קבע את זהות המועמדת לאליפות הנשים של סמאקדאון, ובו קרוס יצאה עם ידה על העליונה.

חיים אישיים

אמנדה משתתפת בפעילויות יוגה, פילאטיס וקרוספיט. כינוי הילדות שלה היה "המבורגרים". משפחת סקומאנו מחזיקה במעדנייה בניו יורק. לחבר שלה קוראים מייקל, ומערכת היחסים שלהם מתועדת בתוכנית Total Divas, אשר משודרת בערוץ E!.
ב-18 בספטמבר 2019, רוז הופיעה על שער המגזין של מקסים אוסטרליה.